Toshkentning ayrim ko‘chalari transport harakatlanishi uchun yopiladi

Alisher Navoiy nomidagi davlat akademik katta teatri oldidagi maydonda bugun, 14-sentabr kuni tadbir bo‘lib o‘tadi. Bu haqda Toshkent shahar hokimligi matbuot xizmati ma’lum qildi.

Shu munosabat bilan soat 19:00 dan 22:00 gacha transport harakatlanishi uchun quyidagi ko‘chalar yopiladi:
Zarafshon ko‘chasi — Islom Karimov ko‘chasidan Matbuotchilar ko‘chasigacha;
Buxoro ko‘chasi — Nuroniy ko‘chasidan Buyuk Turon ko‘chasigacha;
Buyuk Turon ko‘chasi — Matbuotchilar ko‘chasigacha;
Islom Karimov ko‘chasi — Sharof Rashidov ko‘chasidan Taras Shevchenko ko‘chasigacha.